Í nýjasta hlaðvarpi spjallþáttadrottningarinnar Opruh Winfrey , Oprah’s SuperSoul Conversations , sest Oprah niður með leikkonunum Reese Witherspoon og Mindy Kaling , en þessar þrjár leika saman í kvikmyndinni A Wrinkle in Time sem frumsýnd verður í mars . Í viðtalinu talar Reese opinskátt um að hún hafi verið í ofbeldisfullu sambandi , en nefnir ofbeldismanninn þó ekki á nafn . „ Var þetta líkamlegt ? Beitti hann ofbeldi með orðum ? Bæði ? “ spyr Oprah og Reese svarar : „ Andlegt , beitti ofbeldi með orðum og já , “ segir leikkonan . Hún bætir við að þó að hún hafi vitað að það yrði erfitt að slíta sig úr sambandinu þá hafi það verið nauðsynlegt . „ Lína var dregin í sandinn og það var stigið yfir hana . Eitthvað breyttist í höfðinu á mér . Ég vissi að þetta yrði mjög erfitt en ég gat ekki meir . Þetta var náið samband og ég var mjög , mjög ung . “ Stóð með sjálfri sér Reese segir að þessi ákvörðun hafi mótað hana sem konuna sem hún er í dag . „ Þetta breytti mér , sú staðreynd að ég stóð með sjálfri mér . Ég er öðruvísi manneskja núna og þetta er hluti af ástæðunni fyrir því að ég get staðið upp og sagt : Já , ég er metnaðargjörn . Því einhver reyndi að taka það frá mér , “ segir leikkonan . Síðar í viðtalinu talar hún meira um mikilvægi þess að konur séu metnaðarfullar . „ Metnaður snýst ekki um að vera eigingjarn og hann snýst ekki bara um mann sjálfan . Hann snýst um að vilja gera meira og betra fyrir samfélagið , skóla , heiminn , ríkisstjórnina . Metnaðarfull kona er ekki ógnvænleg og hún er ekki fráhrindandi . “ Hlusta má á allt viðtalið við þær stöllur hér fyrir neðan :